Diari Oficial de la Generalitat Valenciana


Sumari del DOGV 8976, del 16-12-2020 (2020/10951)

RESOLUCIÓ de 10 de desembre de 2020, de la Presidència de la Generalitat, per la qual s'atorga la declaració de festa d'interès turístic local de la Comunitat Valenciana a «Fiestas Patronales San Antonio de Padua» de Sot de Ferrer (Castelló).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8976

Data del DOGV
:   16-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10742


Data del document
:   10-12-2020

Organisme emissor
:   Presidència de la Generalitat

Tipus de document
:   Resolució

Descriptors 

:   * Sot de Ferrer

RESOLUCIÓ de 10 de desembre de 2020, de la Presidència de la Generalitat, per la qual s'atorga la declaració de festa d'interès turístic local de la Comunitat Valenciana a «Fiestas Patronales San Antonio de Padua» de Sot de Ferrer (Castelló). [2020/10145]  
Vista la sol·licitud presentada en la Direcció General de Turisme per l'Ajuntament de Sot de Ferrer, de data 27 de d'octubre de 2020, en què s'insta la declaració de festa d'interès turístic local de la Comunitat Valenciana, per a «Fiestas Patronales San Antonio de Padua» de Sot de Ferrer (Castelló).  
Després de l'estudi de la documentació que consta en l'expedient i vista la proposta del director general de Turisme, mitjançant la qual es proposa resoldre favorablement la concessió de l'esmentada distinció, de conformitat amb el que es disposa en els articles 3.1 a), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interès turístic de la Comunitat Valenciana, resolc  
  
Primer  
Atorgar el títol honorífic de festa d'interès turístic local de la Comunitat Valenciana a «Fiestas Patronales San Antonio de Padua» de Sot de Ferrer (Castelló).  
  
Segon  
Ordenar, amb data de la present resolució, la inscripció d'ofici de la declaració concedida en el Registre especial de festes, itineraris, publicacions i obres audiovisuals d'interés turístic de la Comunitat Valenciana, secció primera: festes d'interés turístic en els termes que assenyala l'article 9 del Decret 119/2006, de 28 de juliol.  
  
Tercer  
Ordenar la publicació de la present resolució en els termes establits en l'article 7 del Decret 119/2006, de 28 de juliol, així com en l'article 45.1 de la Llei 39/2015 d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o interposar recurs contenciós administratiu davant el Jutjat Contenciós Administratiu de València, dins del termini de dos mesos, comptats des de l'endemà de la seua publicació, d'acord amb el que s'estableix en els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 de desembre de 2020.- El president de la Generalitat, p. d. (R. de 19.07.2019, del president de la Generalitat de delegació d'atribucions; DOGV 22.07.2019), el secretari autonòmic de Turisme: Francesc Colomer Sánchez.